Fetiță de 12 ani răpită dintr-un parc din centrul Oradei. Un bărbat a tras-o cu forța până într-o casă din zonă.
O fetiță de 12 ani a fost răpită din parc şi batjocorită de un bărbat de 66 de ani. Totul s-a întâmplat în după-amiaza zilei de luni. Fetiţa s-a dus direct acasă şi le-a povestit părinţilor tot ce s-a întâmplat, iar aceştia sunat imediat la Poliţie.
O fetiță de 12 ani care se juca în Parcul Salca din Oradea a fost răpită de un bărbat care a încercat s-o convingă să-l însoțească. După ce copila a refuzat, bărbatul a prins-o de mână și a târât-o cu forță până într-o casă, situată la aproximativ 1 kilometru distanță de locul incidentului. Acolo, agresorul a încercat s-o sărute și s-o mângâie.Fetița a reușit să fugă și a început să strige după ajutor, iar bărbatul a lăsat-o să plece. Copila a ajuns acasă și le-a povestit părinților ce i s-a întâmplat.Incidentul s-a petrecut în după-amiaza zilei de luni, 3 mai, relatează Bihoreanul.ro. Doua zile mai târziu, agresorul a fost identificat și reținut de Poliție. Este vorba despre un bărbat în vârstă de 66 de ani.Joi, 6 mai, agresorul a fost arestat preventiv pentru 30 de zile. Bărbatul este anchetat pentru lipsire de libertate în mod ilegal și agresiune sexuală.